కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘నన్ను ముట్టుకుంటావా, నేను సెలబ్రిటీని’
రైల్వే ప్లాట్‌ఫాంపై పాట పాడటంతో సెలబ్రిటీ అయిపోయిన రణు మోండల్ ఇప్పుడు యాటిట్యూట్ చూపిస్తున్నారు. సెల్ఫీ కోసం వచ్చిన ఓ యువతితో దురుసుగా ప్రవర్తించారు.
Samayam Telugu | Updated:
Nov 6, 2019, 10:39AM IST
రణు మోండల్
కాస్త పేరు, హోదా రాగానే పొగరు తలకెక్కుతుంది అంటారు. రణు మోండల్‌ను చూస్తే అది నిజమే అనిపిస్తుంది. ఎక్కడో కోల్‌కత్తాలోని రైల్వే స్టేషన్ వద్ద పాట పాడుతూ బతుకీడుస్తున్న రణు ఇప్పుడు బాలీవుడ్ సింగర్ అయిపోయింది. అందుకే కాస్త తల పొగరు కూడా వచ్చినట్లుంది. ఓ యువతి రణుతో సెల్ఫీ దిగాలని ఆమె వద్దకు వెళ్లింది. భుజంపై చెయ్యి వేసి మీతో సెల్ఫీ దిగాలనుకుంటున్నాను అని మర్యాదగా అడిగింది. ఆ మాత్రానికే రణు పొగరుగా మాట్లాడింది. ‘ఏంటి నా భుజంపై చెయ్యి వేస్తున్నావ్? నేను సెలబ్రిటీని దూరంగా ఉండు’ అని మండిపడింది. ఈ దృశ్యాన్ని అక్కడే ఉన్న మీడియా వర్గాలు రికార్డ్ చేశాయి.
READ ALSO: వావ్... ఇవే మన సినీ తారల ప్రైవేట్ జెట్స్
దాంతో రణు దురుసు ప్రవర్తన సోషల్ మీడియాలో వైరల్ అవుతోంది. దాంతో నెటిజన్లంతా ఆమెపై విరుచుకుపడుతున్నారు. ఎందుకంటే రణు రైల్వే స్టేషన్‌లో ప్రముఖ గాయని లతా మంగేష్కర్ పాడిన పాటను పాడుతుంటే ఆమెకు ఆశ్రయం కల్పించిన ఇద్దరు వ్యక్తులు పాటను రికార్డ్ చేసి సోషల్ మీడియాలో పోస్ట్ చేశారు. రణులో ఓ మంచి గాయని ఉందని, అవకాశమిస్తే ఆమె జీవితం ఎక్కడికో వెళ్లిపోతుందని నెటిజన్లే ఎక్కువగా రణుకు సపోర్ట్ చేశారు. సినీ ప్రముఖులకు ట్యాగ్ చేస్తూ రణు గురించి తెలియజేశారు. అలా ప్రముఖ బాలీవుడ్ మ్యూజిక్ కంపోజర్ హిమేష్ రేషమ్మియా రణుకు అవకాశం ఇచ్చారు. తన సినిమాలో ఓ పాటను పాడే అవకాశం ఇచ్చారు. రణు పాటకు లక్షలాది మంది ఫిదా అయిపోయారు. ఇప్పుడు ఆమె చేత ఒక్క పాటైనా పాడించుకోవాలని ఎందరో మ్యూజిక్ డైరెక్టర్స్ ఎదురుచూస్తున్నారు. ఆమె అడిగినంత రెమ్యునరేషన్ ఇవ్వడానికి కూడా వెనుకాడట్లేదు.
READ ALSO: తాప్సి బాలీవుడ్ మొత్తానికే సమస్యలా తయారైంది’
ఒక్కమాటలో చెప్పాలంటే రోడ్డుపై పేదదానిలా బతుకీడుస్తున్న రణు ఇప్పుడు జాతీయ స్థాయిలో సెలబ్రిటీ అయిపోయింది. ఇందుకు ఆమె తనకు సపోర్ట్ చేసిన ఫ్యాన్స్‌కి అవకాశాలు ఇచ్చిన వారికి రుణ పడి ఉండాలి. అలాంటిది ఓ మహిళా అభిమాని భుజంపై చెయ్యి వేసి సెల్ఫీ కావాలని అడిగినంత మాత్రన తాను ఎక్కడి నుంచి వచ్చానన్న స్థాయిని మర్చిపోయి పొగరుగా మాట్లాడింది. మున్ముందు ఇది రణు కెరీర్‌పై తీవ్ర ప్రభావం చూపుతుంది. ఆమె ఓ మారుమూల ప్రదేశం నుంచి వచ్చింది కాబట్టి, మీడియాతో అభిమానులతో ఎలా మెలగాలో తెలీకపోవచ్చు. మున్ముందు ఎదుర్కొనే పరిణామాలతో అన్ని విషయాలు తెలుసుకుంటుంది.
Don't touch me, I'm celeb now : Ranu Mondal We made her celebrity and now see her attitude. #ranumondal #ranumandal https://t.co/HOGFPYnU4s
&mdash; HasegaIndia (@indiahasegaa) 1572887977000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.